L 157/10
HR
Službeni list Europske unije
10.6.2022.
(6)
U skladu sa zaključcima Vijeća o Instrumentu, ovom mjerom pomoći zemlje sudionice BMTF-a koje nisu članice EU-a osnažilo bi se za samostalan odgovor na krize.
Okupljanjem pet zemalja zapadnog Balkana ovom bi se mjerom pomoći ujedno doprinijelo širim ciljevima ZVSP-a/ZSOP-a u regiji, kao što je promicanje regionalne suradnje i dijaloga.
(7)
Po završetku ove mjere pomoći Visoki predstavnik provest će evaluaciju njezina učinka, kao i evaluaciju upravljanja pruženom opremom i njene upotrebe.
To će biti osnova za postupak prikupljanja povratnih informacija, čiji je cilj ocijeniti djelotvornost mjere pomoći te njezinu usklađenost s općom strategijom i politikama Unije u zemlji korisnici.
(8)
Mjere pomoći trebaju se provoditi uzimajući u obzir načela i zahtjeve utvrđene u Odluci (ZVSP) 2021/509, a posebno u skladu sa Zajedničkim stajalištem Vijeća 2008/944/ZVSP (2) te u skladu s pravilima za izvršenje prihoda i rashoda koji se financiraju u okviru Instrumenta.
(9)
Vijeće ponovno potvrđuje svoju odlučnost u zaštiti, promicanju i ostvarivanju ljudskih prava, temeljnih sloboda i demokratskih načela te jačanju vladavine prava i dobrog upravljanja, u skladu s Poveljom Ujedinjenih naroda, Općom deklaracijom o ljudskim pravima i međunarodnim pravom, posebno međunarodnim pravom o ljudskim pravima i međunarodnim humanitarnim pravom,
DONIJELO JE OVU ODLUKU:
Članak 1.
Uspostava, ciljevi, područje primjene i trajanje 1.
Uspostavlja se mjera pomoći u korist BMTF-a („korisnik”) koja se financira u okviru Europskog instrumenta mirovne pomoći („mjera pomoći”). 2.
Cilj je mjere pomoći poduprijeti izgradnju kapaciteta BMTF-a nabavom potrebne opreme i materijala za medicinske jedinice oružanih snaga zemalja sudionica, odnosno Albanije, Bosne i Hercegovine, Crne Gore, Sjeverne Makedonije i Srbije, kako bi se ojačali vojno-medicinski kapaciteti regije te u konačnici pružanje civilne pomoći.
3.
Kako bi se cilj iz stavka 2. ostvario, mjerom pomoći financiraju se:
(a) sredstva za mobilnost (medicinska i terenska vozila); (b) bolnice razine Role 2; (c) laboratorijska oprema i potrepštine; (d) oprema informacijske tehnologije i oprema za komunikaciju. 4.
Mjera pomoći traje 36 mjeseci od datuma sklapanja ugovora između administratora za mjere pomoći koji djeluje kao dužnosnik za ovjeravanje i subjekta iz članka 4. stavka 2. ove Odluke u skladu s člankom 32. stavkom 2. točkom (a) Odluke (ZVSP) 2021/509.
Članak 2.
Financijski aranžmani 1.
Referentni financijski iznos namijenjen pokrivanju rashoda povezanih s mjerom pomoći iznosi 6 000 000 EUR.
2.
Svim se rashodima upravlja u skladu s Odlukom (ZVSP) 2021/509 i pravilima za izvršenje prihoda i rashoda koji se financiraju u okviru Instrumenta.
(2) Zajedničko stajalište Vijeća 2008/944/ZVSP od 8. prosinca 2008.
o definiranju zajedničkih pravila kojima se uređuje kontrola izvoza vojne tehnologije i opreme (SL L 335, 13.12.2008., str. 99.).